খহুলী দেৱী
খহুলী দেৱী () বিয়াল্লিছৰ গণ আন্দোলনত শ্বহীদ হোৱা এগৰাকী স্বাধীনতা সংগ্ৰামী৷ নগাঁও জিলাৰ ডুমডুমীয়াৰ স্বাধীনতা আন্দোলনৰ কৰ্মী খহুলী দেৱীৰ পিতৃৰ নাম পোনাৰাম নাথ আৰু স্বামীৰ নামো পোনাৰাম নাথ৷ পোনাৰাম নাথৰ ঘৰ দৰং জিলাৰ নাহৰবাৰী মৌজাৰ কাটনিগাঁও৷  ঢেকিয়াজুলি থানাত পতাকা উত্তোলন কৰিবলৈ গৈ স্বহীদ হোৱা খহুলী নাথ আছিল সন্তান সম্ভৱা৷
১৯৪২ চনৰ ২০ ছেপ্তেম্বৰত ঢেকিয়াজুলিত বৰগাঁও, নাহৰবাৰী, মিছামাৰী, ঢেকিয়াজুলি আৰু বৰছলা ;- এই পাঁচখন মৌজাৰ প্ৰায় ৫ হাজাৰ সাধাৰণ ৰাইজ সমদল কৰি থানা অভিমুখে আগবাঢ়ি গৈছিল৷ নেতৃত্বত আছিল কমলাকান্ত দাস৷ সেইদিনা থানাত পতাকা উত্তোলন কৰিবলৈ যোৱা লোকসকলৰ একেলগে ১১জন লোক পুলিচৰ গুলীত নিহত হৈছিল৷ তাৰ ভিতৰত খহুলী দেৱীও আছিল৷

তথ্য সূত্ৰ